ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንህዝባዊ ተቓውሞታት ኣልጀርያ ዝመርሐት ጓል ኣንስተይቲ ተኣሲራ 22 ሰነ 2020 ምንጪ ስእሊ, Getty Images መግለጺ ስእሊ, ኣሚራ ቦራዊ ኣብ ሃገር ኣልጀርያ ነቲ ካልኣይ ዓመቱ ዝሓዘ ናዕቢ ዝመርሑ ካብ ዝነበሩ ሓንቲ ዝኾነት ፍልጥቲ ጓል ኣንስተይቲ ንሓደ ዓመት ማእሰርቲ ተፈሪዳ። ጓል 44 ዓመት ኣሚራ ቦራዊ፡ ሽድሽተ ክስታት እዩ ቀሪቡላ። ካብኣቶም፡ "ንእስልምና ብምጽራፍ"፣ "ፕረዚደንት ብምጽራፍ"፣ ከምኡ'ውን "ኣንጻር ኣዋጅ ዕጽዋ ናዕቢ ምልዕዓል" ዝብሉ ይርከብዎም። ጠበቓኣ ሙስጠፋ ቡቻቺ፡ ነቲ ዝተውሃበ ብይን ኮኒንዎ'ሎ። ንኤ-ኤፍ-ፒ ከምዝተዛረቦ፡ "እቲ መንግስቲ እዚ ዝበሃል ጭብጢ ከየቕረበ እዩ እዚ ብይን ተዋሂቡዋ" ድሕሪ ምባል፡ ይግባይ ከምዝብሉ ገሊጹ። ወይዘሪት ኣልጀርያ ንዓሌታዊ ተቓውሞ ምላሽ ሂባትሉ ኣንጻር ኣብዪ ኣሕመድ ኣብ ዝተኸየዱ ተቓውሞታት ሽድሽተ ሰባት ተቐቲሎም እታ ኣደ ክልተ ቖልዑ፡ ኣብ ዝሓለፈ ረቡዕ እያ ካብ ገዘኣ ተወሲዳ ኣብ ትሕቲ ቀይዲ ኣትያ። ወይዘሮ ኣሚራ መን እያ?
